**Likumprojekta „Grozījumi likumā „Par valsts sociālo apdrošināšanu”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekta “Grozījumi likumā “Par valsts sociālo apdrošināšanu”” (turpmāk – likumprojekts) mērķis ir noteikt, ka personām, kurām ir sniegts atbalsts ārkārtējās situācijas laikā, pabalstu (dīkstāves pabalsta un atbalsta par dīkstāvi, dīkstāves palīdzības pabalsta, bezdarbnieku palīdzības pabalsta, vecāku pabalsta turpinājuma, jaunā speciālista pabalsta un slimības palīdzības pabalsta) periodi tiek pielīdzināti apdrošināšanas stāžam.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts izstrādāts, pamatojoties uz finanšu ministra vadītajā darba grupā, kas tika izveidota ar Ministru prezidenta 2020. gada 16. marta rīkojumu Nr.2020/1.2.1.-62 “Par vadības grupu Covid-19 radīto ekonomisko seku operatīvai novēršanai uzņēmējdarbībā un nodarbināto atbalstam”, lemto, ka dīkstāves atbalsta laiks, par kuru persona saņēma pabalstu, ir pielīdzināms apdrošināšanas periodam. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ievērojot COVID-19 radītos riskus, tika pieņemti normatīvie akti, kas paredzēja dažāda veida atbalstu vairākām personu grupām, t.i.:1) dīkstāves pabalstu un atbalstu par dīkstāvi (Covid-19 infekcijas izplatības seku pārvarēšanas likuma 15. panta pirmā, otrā un 2.1 daļa);2) dīkstāves palīdzības pabalstu (Covid-19 infekcijas izplatības seku pārvarēšanas likuma 15. panta otrā daļa un Ministru kabineta 2020. gada 23. aprīļa noteikumu Nr.236 “Noteikumi par dīkstāves palīdzības pabalstu darba ņēmējiem un pašnodarbinātajām personām, kuras skārusi Covid-19 izplatība” 2. punkts);3) bezdarbnieku palīdzības pabalstu (likuma “Par apdrošināšanu bezdarba gadījumam” pārejas noteikumu 23. un 24. punkts);4) vecāku pabalsta turpinājumu (likuma “Par maternitātes un slimības apdrošināšanu” pārejas noteikumu 43. un 44. punkts); 5) jaunā speciālista pabalstu (Covid-19 infekcijas izplatības seku pārvarēšanas likuma 19. pants);6) slimības palīdzības pabalstu (likuma “Par maternitātes un slimības apdrošināšanu” pārejas noteikumu 48. punkts) (turpmāk visi kopā – pabalstu periodi).Minētajos normatīvajos aktos noteikts, ka no iepriekš minētajiem pabalstiem netiek ieturētas valsts sociālās apdrošināšanas obligātās iemaksas (turpmāk – obligātās iemaksas), līdz ar to šo pabalstu periodi neveido personai apdrošināšanas periodu (stāžu). Likuma “Par valsts sociālo apdrošināšanu” (turpmāk – likums) 5. panta ceturtā daļa nosaka, ka persona ir sociāli apdrošināta darba negadījumu apdrošināšanai, apdrošināšanai pret bezdarbu, invaliditātes apdrošināšanai, maternitātes un slimības apdrošināšanai un vecāku apdrošināšanai, un veselības apdrošināšanai, un tai (par to) ir jāveic obligātās iemaksas, sākot ar dienu, kad šī persona ir ieguvusi šā panta pirmajā daļā minēto statusu, izņemot pašnodarbinātā statusu. Persona ir sociāli apdrošināta pensiju apdrošināšanai, ja faktiski ir veiktas obligātās iemaksas. Likuma 5. panta piektā daļa nosaka, ka pašnodarbinātie ir sociāli apdrošināti, ja faktiski ir veiktas obligātās iemaksas. Tādejādi darba ņēmēji ir sociāli apdrošināti darba negadījumu apdrošināšanai, apdrošināšanai pret bezdarbu, invaliditātes apdrošināšanai, maternitātes un slimības apdrošināšanai un vecāku apdrošināšanai arī tad, ja iemaksas nav faktiski veiktas. Darba ņēmēji ir sociāli apdrošināti pensijai, ja iemaksas ir faktiski veiktas, t.i., personai ir uzkrāts pensijas kapitāls. Savukārt pašnodarbinātie ir sociāli apdrošināti gan apdrošināšanas pabalstiem, gan pensijai tikai tad, ja ir faktiski veiktas obligātās iemaksas attiecīgajam apdrošināšanas veidam.Likuma pārejas noteikumu 73. punkts paredz, ka no 2021. gada 1. janvāra līdz 2023. gada 31. decembrim personai, kura nav sasniegusi valsts vecuma pensijas piešķiršanai nepieciešamo vecumu vai kurai nav piešķirta valsts vecuma pensija un kura saņēmusi dīkstāves pabalstu, dīkstāves palīdzības pabalstu vai vecāku pabalsta turpinājumu, ir tiesības par iepriekš minētā pabalsta periodu Ministru kabineta noteiktajā kārtībā brīvprātīgi pievienoties pensiju apdrošināšanai. Brīvprātīgās iemaksas veicamas no attiecīgā pabalsta apmēra atbilstoši Ministru kabineta noteiktajai obligāto iemaksu likmei pensiju apdrošināšanai pabalsta izmaksas periodā. Lai rastos tiesības uz valsts pensiju, saskaņā ar likuma “Par valsts pensijām” 11. panta pirmo daļu vecuma pensijai nepieciešams apdrošināšanas stāžs 15 gadi (no 2025. gada – 20 gadi) un 14. panta pirmo daļu invaliditātes pensijai – 3 gadi. Savukārt, lai rastos tiesības uz slimības, maternitātes, paternitātes un vecāku pabalstu, saskaņā ar likuma “Par maternitātes un slimības apdrošināšanu” 4. panta pirmo daļu nepieciešams kvalifikācijas periods, t.i., personai jābūt sociāli apdrošinātai attiecīgajam apdrošināšanas veidam ne mazāk kā trīs mēnešus pēdējo sešu mēnešu periodā vai sešus mēnešus pēdējo 24 mēnešu periodā pirms mēneša, kurā iestājies apdrošināšanas gadījums. Tiesības uz bezdarbnieka pabalstu saskaņā ar likuma “Par apdrošināšanu bezdarba gadījumam” 5. panta pirmo daļu ir bezdarbniekiem, kuru apdrošināšanas stāžs bezdarbam ir ne mazāks par vienu gadu, ja par viņu Latvijas Republikā ir veiktas vai bija jāveic obligātās iemaksas bezdarba gadījumam ne mazāk kā 12 mēnešus pēdējo 16 mēnešu periodā pirms bezdarbnieka statusa iegūšanas dienas. Likuma “Par obligāto sociālo apdrošināšanu pret nelaimes gadījumiem darbā un arodslimībām” 17. panta pirmā daļa nosaka, ka tiesības uz apdrošināšanas atlīdzību arodslimības dēļ ir apdrošinātajai personai, par kuru darba devējs veicis vai tam bija jāveic obligātās iemaksas apdrošināšanai pret nelaimes gadījumiem darbā un arodslimībām ne mazāk kā trīs gadus.Ņemot vērā, ka valsts ir noteikusi ierobežojumus komercdarbībai un noteikto ierobežojumu dēļ gan darba ņēmēji, gan pašnodarbinātie negūst ienākumus no nodarbinātības, un, lai personām neveidotos apdrošināšanas perioda pārtraukumi ārkārtas stāvokļa noteikto ierobežojumu dēļ, un, lai personas, kuras ir darba ņēmējas vai pašnodarbinātās un saņem atbalstu pabalstu veidā, nezaudētu tiesības uz sociālās apdrošināšanas pabalstiem, apdrošināšanas atlīdzību un valsts pensiju, likumprojekts paredz pabalstu periodus pielīdzināt apdrošināšanas periodiem tiem apdrošināšanas veidiem, kuriem persona būtu bijusi apdrošināta kā darba ņēmēja vai pašnodarbinātā. Savukārt personām, kuras nav sociāli apdrošinātas, t.i., bezdarbnieka palīdzības pabalsta un jaunā speciālista pabalsta saņēmējus paredzēts pielīdzināt bezdarbnieka pabalsta saņēmējiem, un bezdarbnieka palīdzības pabalsta un jaunā speciālista pabalsta periodus pielīdzināt apdrošināšanas periodam pensiju apdrošināšanai.Likumprojekts paredz, ka par iepriekš minētajiem periodiem netiks veiktas obligātās iemaksas. Līdz ar to šos periodus paredzēts pielīdzināt apdrošināšanas periodiem, nosakot tiesības uz valsts (sociālās apdrošināšanas) pensijām un kvalifikācijas noteikšanai uz sociālās apdrošināšanas pabalstiem un apdrošināšanas atlīdzību. Tā kā iemaksas par šiem periodiem netiks veiktas, tad periodi ietekmēs apdrošināšanas pakalpojumu apmēru tikai tiktāl, ciktāl šis pakalpojuma apmērs atkarīgs no stāža:- bezdarbnieka pabalsta apmēru, ja personai šo periodu dēļ mainīsies stāžs bezdarba apdrošināšanai, no kura ir atkarīgs bezdarbnieka pabalsta apmēra procenti;- invaliditātes pensijas apmēru I un II grupas invaliditātes gadījumā, jo I un II grupas invaliditātes pensijas aprēķinā tiek ņemts vērā apdrošināšanas stāžs invaliditātei;- vecuma un apgādnieka zaudējuma pensijas apmēru gadījumos, kad pensijas apmērs tiek noteikts minimālās pensijas apmērā atkarībā no apdrošināšanas stāža, kā arī gadījumos, kad no apdrošināšanas stāža ir atkarīgs pensijas sākumkapitāla aprēķinā piemērojamais nosacījums par vidējo iemaksu algu valstī.Tā kā likumprojekts paredz ārkārtas stāvokļa Covid-19 pabalstu periodus pielīdzināt apdrošināšanas stāžam, tad vienlaikus likumprojekts paredz izslēgt pārejas perioda normu, kas nosaka, ka dīkstāves pabalsta, dīkstāves palīdzības pabalsta, vecāku pabalsta turpinājuma saņēmēji līdz 2023. gada 31. decembrim ir tiesīgi brīvprātīgi pievienoties valsts pensiju apdrošināšanai, veicot iemaksas no attiecīgā pabalsta apmēra atbilstoši valsts pensiju apdrošināšanai noteiktajai iemaksu likmei.Pašlaik praksē Valsts sociālās apdrošināšanas aģentūra (turpmāk – VSAA), nosakot tiesības uz sociālās apdrošināšanas pabalstiem, jau ir ņēmusi vērā šos pabalstu periodus kvalifikācijā. Savukārt, nosakot tiesības uz vecuma vai apgādnieka zaudējuma pensiju, šie pabalstu periodi netika ņemti vērā, jo nav veiktas obligātās iemaksas. Ņemot vērā minēto, nepieciešams likuma pārejas noteikumos noteikt, ka norma par dīkstāves atbalsta perioda pielīdzināšanu apdrošināšanas stāžam piemērojama arī par pagājušo periodu.Likuma “Par iedzīvotāju ienākuma nodokli” pārejas noteikumu 151. punkts nosaka, ka piemērojot šā likuma 11.10 pantu ar 2021. gadu, maksātāji, kas patentmaksas maksājumu par 2021. gadu ir veikuši līdz 2020. gada 31. decembrim, patentmaksas režīmu varēs piemērot arī 2021. gadā laika periodā, par kādu tika veikta patentmaksa, bet ne ilgāk kā līdz 2021. gada 31. decembrim. Maksātāji, kas piemēro patentmaksas režīmu 2021. gadā, attiecībā uz patentmaksām piemēro šā likuma normas redakcijā, kas bija spēkā 2020. gada 31. decembrī. Ņemot vērā minēto, likumprojektā iekļauta norma, ka arī sociālajā apdrošināšanā personām, kuras 2021. gadam izvēlējušās patentmaksas režīmu, piemēro likuma “Par valsts sociālo apdrošināšanu” normas redakcijā, kas bija spēkā 2020. gada 31. decembrī. |
| 3. | Projekta izstrādē iesaistītās institūcijas un publiskas personas kapitālsabiedrības | VSAA. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Visi obligāto iemaksu veicēji: darba devēji, darba ņēmēji un pašnodarbinātie, t.sk. mikrouzņēmuma nodokļa maksātāji un autortlīdzību saņēmēji, kuri veic obligātās iemaksas pensiju apdrošināšanai, un kuri solidaritātes sistēmas ietvaros apmaksās šos periodus.Pabalstu saņēmēji, kuriem pabalstu periodi tiks pielīdzināti apdrošināšanas stāžam:1) dīkstāves pabalsta – 55 201 persona laikā no 25.03.2020. līdz 23.08.2020 un 27 556 laikā no 04.12.2020. līdz 12.01.2021;2) dīkstāves palīdzības pabalsta – 9 051 personas;3) bezdarbnieku palīdzības pabalsta – 10 546 personas;4) vecāku pabalsta turpinājuma – 1 118 personas; 5) jaunā speciālista pabalsta – 94 personas;6) slimības palīdzības pabalsta saņēmēji - 295. |
| 2. | Tiesiskā regulējuma ietekme uz tautsaimniecību un administratīvo slogu | Likumprojekts šo jomu neskar.  |
| 3. | Administratīvo izmaksu monetārs novērtējums | Likumprojekts šo jomu neskar. |
| 4. | Atbilstības izmaksu monetārs novērtējums | Likumprojekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021.gads | Turpmākie trīs gadi (*euro*) |
| 2022 | 2023 | 2024 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 3 151 020 090 | 0 | 3 391 893 472 | 0 | 3 565 025 990 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 3 151 020 090 | 0 | 3 391 893 472 | 0 | 3 565 025 990 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 3 172 584 389 | Nav precīzi aprēķināms | 3 226 615 203 | Nav precīzi aprēķināms | 3 381 005 800 | Nav precīzi aprēķināms | Nav precīzi aprēķināms |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 3 172 584 389 | 0 | 3 226 615 203 | 0 | 3 381 005 800 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | -21 564 299 | Nav precīzi aprēķināms | 165 278 269 | Nav precīzi aprēķināms | 184 020 190 | Nav precīzi aprēķināms | Nav precīzi aprēķināms |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | -21 564 299 | 0 | 165 278 269 | 0 | 184 020 190 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | x | 0 | x | 0 | x | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Nav precīzi aprēķināms. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav. |
| 8. Cita informācija | Ietekme uz valsts budžetu paredzama nebūtiska un precīzi nav aprēķināma, jo nav precīzi prognozējams personu loks, kuriem būtu nozīmīgs ar Covid- 19 saistītā pabalsta/atbalsta saņemšanas periods tiesību uz sociālās apdrošināšanas pabalstiem vai valsts pensiju noteikšanā vai to apmēra aprēķinā.Ar Covid-19 saistīto pabalstu saņēmēji un izlietotais finansējums*\**

|  |  |  |  |  |  |
| --- | --- | --- | --- | --- | --- |
| Pabalsts | Unikālās personas no pakalpojuma piešķiršanas sākuma līdz 2020.gada beigām  | Līdzekļu izlietojums uz 31.12.2020., *euro* | Līdzekļu izlietojums no 01.01.2021 līdz 17.01.2020. *euro* \* |  | Pakalpojuma piešķiršana sākot ar 2020.gada: |
| Jaunā speciālista pabalsts | 94 | 144 624 | 1 306 |  |  12.martu |
| Bezdarbnieka palīdzības pabalsts | 10 546 | 5 122 434 | 549 987 |  |  12.martu |
| Vecāku pabalsta izmaksas turpinājums | 1 118 | 714 099 | 64 735 |  |  12.martu |
| Slimības palīdzības pabalsts | 295 | 62 191 | 6 913 |  |  30.novembri |
| Dīkstāves palīdzības pabalsts | 9 051 | 1 586 511 | - |  |  14.martu |

*\* Avots: Valsts sociālās apdrošināšanas aģentūra**\*\* unikālo personu skaits par 2021.gada janvāri būs pieejams 2021.gada februāra beigās*Atbilstoši Valsts ieņēmuma dienesta informācijai laikā no 25.03.2020. līdz 23.08.2020. dīkstāves pabalsta izmaksa veikta 55 201 personai. Laikā no 04.12.2020. līdz 12.01.2021. dīkstāves pabalsta izmaksa veikta 27 556 personām.Sociālās apdrošināšanas pabalsti un valsts pensija tiek finansēti no valsts sociālās apdrošināšanas speciālā budžeta kā arī no valsts pamatbudžeta, lai nodrošinātu valsts pensijas starpības izmaksu līdz minimālajam apmēram personām, kuru aprēķinātā pensija nesasniedz noteikto minimālo apmēru. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Likumprojkets šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu |  Informācija tiks izplatīta plašsaziņas līdzekļos un ievietota Labklājības ministrijas un VSAA mājas lapā. |
| 2. | Sabiedrības līdzdalība projekta izstrādē |  Projekts šo jomu neskar. |
| 3. | Sabiedrības līdzdalības rezultāti |  Projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VSAA. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota esošu institūciju likvidācija vai reorganizācija. Pēc likuma spēkā stāšanās tā īstenošana notiks, izmantojot esošos cilvēkresursus. |
| 3. | Cita informācija | Nav. |

Labklājības ministre R. Petraviča

Rucka 67021607

Sandra.Rucka@lm.gov.lv

v\_sk. = 2124